stanford-oval/wikipedia huggingface dataset:
กองอำนวยการรักษาความมั่นคงภายในราชอาณาจักร

| --- | --- |
Internal Security Operations Command
ตราสัญลักษณ์ของ กอ.รมน.
 การประชุม กอ.รมน. กับนายกรัฐมนตรี อภิสิทธิ์ เวชชาชีวะ ในปี พ.ศ. 2554
ภาพรวมกองอำนวยการ
ก่อตั้ง: 17 ธันวาคม พ.ศ. 2508; 58 ปีก่อน (2508-12-17)
กองอำนวยการก่อนหน้า: กองบัญชาการป้องกันและปราบปรามคอมมิวนิสต์ (บก.ปค.) กองอำนวยการป้องกันและปราบปรามคอมมิวนิสต์ (กอ.ปค.)
ประเภท: หน่วยงานของรัฐ
เขตอำนาจ: ทั่วราชอาณาจักร
สำนักงานใหญ่: สวนรื่นฤดี ถนนนครราชสีมา แขวงวชิรพยาบาล เขตดุสิต กรุงเทพมหานคร
คำขวัญ: "อสาธุํ  สาธุนา ชิเน" (บาลี)   ("พึงชนะคนไม่ดี ด้วยความดี")
งบประมาณต่อปี: 7,115,894,400 บาท (พ.ศ. 2568)
ฝ่ายบริหารกองอำนวยการ: แพทองธาร ชินวัตร, ผู้อำนวยการ พลเอก พนา แคล้วปลอดทุกข์, รองผู้อำนวยการ พลเอก ธงชัย รอดย้อย, เลขาธิการ
ต้นสังกัดกองอำนวยการ: สำนักนายกรัฐมนตรี
เอกสารหลัก: พระราชบัญญัติการรักษาความมั่นคงภายในราชอาณาจักร พ.ศ. ๒๕๕๑
เว็บไซต์: เว็บไซต์ของกออำนวยการรักษาความมั่นคงภายในราชอาณาจักร
กองอำนวยการรักษาความมั่นคงภายในราชอาณาจักร ย่อเป็น กอ.รมน. เป็นหน่วยงานของรัฐในสังกัดสำนักนายกรัฐมนตรี มีหน้าที่เป็นศูนย์ประสานงานกลาง เพื่อต่อต้านภัยคุกคามที่มุ่งทำลายผลประโยชน์และความมั่นคงของชาติ หน่วยงานดังกล่าวได้ชื่อว่าเป็นฝ่ายการเมืองของกองทัพไทย
คำขวัญของหน่วยงานคือ "อสาธุํ สาธุนา ชิเน" (พึงชนะคนไม่ดี ด้วยความดี) มีนายกรัฐมนตรีเป็นผู้อำนวยการรักษาความมั่นคงภายในราชอาณาจักร (ผอ.รมน.) โดยตำแหน่ง หน่วยงานมีเจ้าพนักงาน 5,000–6,000 คนทั่วประเทศ และมีอาสาสมัครความมั่นคงภายใน 500,000–600,000 คน และมีบุคคลอยู่ในเครือข่ายข้อมูลหลักหมื่นคน
เดิมรับผิดชอบต่อการปราบปรามกลุ่มฝ่ายซ้ายตั้งแต่ก่อตั้งจนถึงกลางคริสต์ทศวรรษ 1980 นอกจากนี้ยังมีการดำเนินโครงการกิจการพลเรือนหลายอย่าง รวมทั้งการพัฒนาชนบทและปฏิบัติการจิตวิทยา เพื่อแทรกซึมแวดวงสังคมและการเมืองของประเทศซึ่งยังดำเนินต่อมาแม้ภัยคุกคามคอมมิวนิสต์หมดไปแล้ว อำนาจของ กอ.รมน. ยิ่งได้รับการส่งเสริมหลังรัฐประหารปี 2549 และปี 2557 โดยมีวัตถุประสงค์เพื่อชี้นำทิศทางการเมืองของประเทศ นับเป็นเครื่องมือที่อภิชนอนุรักษนิยมสามารถบั่นทอนและควบคุมประชาธิปไตยและเป็นวิธีที่กองทัพใช้รักษาอำนาจ โดยในเดือนมิถุนายน 2550 คณะมนตรีความมั่นคงแห่งชาติอนุมัติร่างกฎหมายความมั่งคงแห่งชาติซึ่งให้ กอ.รมน. มีอำนาจกว้างขวางในการรับมือภัยคุกคามต่อประเทศ โดยให้หัวหน้า กอ.รมน. สามารถดำเนินมาตรการความมั่นคงอย่างค้นโดยไม่ต้องขออนุญาตนายกรัฐมนตรี หลังรัฐประหารในประเทศไทย พ.ศ. 2557 มีการขยายอำนาจของ กอ.รมน. ให้สามารถตีความภัยคุกคามได้เอง และเพิ่มงานด้านการป้องกันและบรรเทาสาธารณภัย
รองศาสตราจารย์ ดร. พวงทอง ภวัครพันธุ์ เขียนว่า "การต่อต้านประชาธิปไตย" เป็นภารกิจของ กอ.รมน. และ "การขาดความสนใจในบทบาทกว้างขวางของกองทัพในแวดวงสังคมและการเมืองสะท้อนออกมา ... แม้มีการเรียกร้องให้กองทัพกลับเข้ากรมกอง ส่งเสริมการปกครองระบอบประชาธิปไตยและให้พลเรือนควบคุมกองทัพ ... แต่ไม่มีผู้ใดเสนอให้ลบระบบการเมืองและอุดมการณ์ของกองทัพ"
ปัจจุบัน พลเอก ธงชัย รอดย้อย เป็น เลขาธิการ กอ.รมน. มี พลโท เกรียงไกร ปราสาฑสุวรรณ และ พลโท อานุภาพ ศิริมณฑล  เป็นรองเลขาธิการ กอ.รมน.
ประวัติ > การปราบปรามคอมมิวนิสต์

ดูเพิ่ม: การก่อการกำเริบคอมมิวนิสต์ในประเทศไทย
วันที่ 17 ธันวาคม พ.ศ. 2508 มีการก่อตั้ง กองบัญชาการป้องกันและปราบปรามคอมมิวนิสต์ (บก.ปค.) ด้วยความช่วยเหลือของสหรัฐเพื่อประสานงานปฏิบัติการต่อต้านคอมมิวนิสต์ทั่วประเทศ
ผู้นำนักศึกษา ธีรยุทธ บุญมี แสดงหลักฐานว่าการทำลายบ้านนาทราย ในอำเภอบึงกาฬ จังหวัดหนองคายนั้นเป็นผลงานของ บก.ปค.
หน่วยงานดังกล่าวมีแนวคิดว่าการใช้การปราบปรามการก่อการกำเริบคอมมิวนิสต์ด้วยอาวุธอย่างเดียวไม่พอ และมีทัศนะว่าสาเหตุรากเหง้าเกิดจากความไม่เสมอภาคทางสังคม เศรษฐกิจและการเมือง
ประวัติ > กอ.รมน.

วันที่ 9 กรกฎาคม พ.ศ. 2512 ได้แปรสภาพเป็น กองอำนวยการป้องกันและปราบปรามคอมมิวนิสต์ (กอ.ปค.) จากนั้น พ.ศ. 2516 ก็เปลี่ยนชื่อเป็น กองอำนวยการรักษาความมั่นคงภายในราชอาณาจักร (กอ.รมน.) โดยยังคงมีหน้าที่ตาม พ.ร.บ. คอมมิวนิสต์ฯ ซึ่งถึงแม้ว่าหน่วยงานอยู่ใต้อำนาจของนายกรัฐมนตรีในนาม แต่อำนาจสั่งการแท้จริงอยู่ที่กองทัพ
ต่อมาภายหลัง พ.ศ. 2525 ภัยคุกคามจากคอมมิวนิสต์มีน้อยลง และมีการปรับปรุงโครงสร้าง ในรัฐบาลนายชวน หลีกภัยได้ปรับบทบาทของ กอ.รมน. ให้ปฏิบัติภารกิจทางด้านป้องกันปราบปรามยาเสพติด การจัดระเบียบและเสริมความมั่นคงชายแดน การพัฒนาเพื่อความมั่นคงเฉพาะพื้นที่ การแก้ปัญหาชนกลุ่มน้อยและผู้หลบหนีเข้าเมือง การแก้ปัญหาจังหวัดชายแดนภาคใต้ แก้ปัญหาความข้องแย้งโดยสันติวิธี (หน่วยสันตินิมิต) การปฏิบัติงานด้านการข่าว และการปฏิบัติการจิตวิทยา (ปจว.)
เมื่อ พ.ศ. 2544 รัฐบาลทักษิณ ชินวัตรปรับลดบทบาทของ กอ.รมน. ลง โดยเฉพาะด้านการแก้ไขความไม่สงบในชายแดนภาคใต้ของประเทศไทย และเพิ่มบทบาทด้านการประสานงาน มีการปรับโครงสร้าง กอ.รมน. จากเดิมมี ผู้บัญชาการทหารสูงสุดเป็น รอง ผอ.รมน. โดยตำแหน่ง และปรับเพิ่มตำแหน่ง ดังนี้
รอง ผอ.รมน. มี 3 ตำแหน่ง
ผู้บัญชาการทหารสูงสุด
ปลัดกระทรวงมหาดไทย
รอง ผอ.รมน.ฝ่ายการเมือง
ผู้ช่วย ผอ.รมน. มี 5 ตำแหน่ง
ผู้บัญชาการทหารบก
ผู้บัญชาการทหารเรือ
ผู้บัญชาการทหารอากาศ
ผู้บัญชาการตำรวจแห่งชาติ
อธิบดีกรมการปกครอง
นอกจากนี้ยังมีการปรับสายบังคับบัญชาของ กอ.รมน. จังหวัด จากเดิมขึ้นอยู่กับ กอ.รมน. ภาค ให้ส่วนกลางเป็นผู้สั่งการโดยตรง
ประวัติ > หลังรัฐประหารปี 2557

ปัจจุบันมโนทัศน์ภัยคุกคามของ กอ.รมน. ได้ขยายรวมไปถึงเรื่องชนกลุ่มน้อยและผู้เข้าเมืองผิดกฎหมาย การลักลอบค้ายาเสพติด อาชญากรรมไซเบอร์ การก่อการร้าย การทำลายป่าและความขัดแย้งเรื่องทรัพยากรธรรมชาติ ผู้มีอิทธิพลและแก๊งมาเฟีย และภัยธรรมชาติ นอกจากนี้ ยังคงมีบทบาทในการ "พัฒนาชาติ" ซึ่งรวมถึงกิจการทางสังคม เศรษฐกิจและการเมืองอย่างกว้างขวาง
รัฐบาลประยุทธ์แก้ไขกฎหมายพระราชบัญญัติความมั่นคงฯ โดยยก กอ.รมน. ให้เป็นแม่ข่ายในการป้องกันและบรรเทาสาธารณภัย ทั้งยังทำให้ กอ.รมน. เป็นผู้ควบคุมงานความมั่นคงของประเทศทั้งหมด โดยสำนักงบประมาณมีหน้าที่ต้องจัดสรรงบประมาณให้หน่วยงานดังกล่าวด้วย และให้หน่วยงานของรัฐจัดสรรคนมายังหน่วยงานตามที่มีการร้องขอ กฎหมายใหม่ยังตั้งคณะกรรมการรักษาความมั่นคงภายในราชอาณาจักร ซึ่งประกอบด้วยรัฐมนตรี ปลัดกระทรวงและผู้บังคับบัญชาหน่วยงานความมั่นคงต่าง ๆ ทำหน้าที่คู่ขนานไปกับสภาความมั่นคงแห่งชาติซึ่งเป็นหน่วยงานโดยตรงที่มีอยู่แล้ว ภารกิจของ กอ.รมน. ถูกวิจารณ์ว่า สามารถกำหนดเองได้ว่าสถานการณ์ใดเป็นภัยคุกคาม และในอนาคตอาจเป็น "รัฐบาลน้อย" เพราะมีอำนาจรอบด้านไม่ต่างจากรัฐบาลที่ควบคุมประเทศอยู่
เดือนพฤศจิกายน 2561 มีคำสั่งคณะรักษาความสงบแห่งชาติ (คสช.) ให้ตั้งคณะกรรมการบริหารความมั่นคงภายในภาค และคณะกรรมการบริหารความมั่นคงภายในจังหวัด โดยให้ทหารดำรงตำแหน่งประธาน และมีตำรวจและข้าราชการพลเรือนเป็นรองประธาน ทำให้เกิดข้อวิจารณ์ว่ากองทัพอาจใช้เพื่อออกคำสั่งด้วยเหตุผลทางการเมือง
เดือนมิถุนายน 2562 โฆษก กอ.รมน. ออกมาแถลงว่า กอ.รมน. รับโอนหน้าที่ของ คสช. หลังหมดอำนาจ
ในเดือนเมษายน​ ปี​ ​2563​ มีการจัดตั้ง​ ศูนย์ปฏิบัติการแก้ไขสถานการณ์ฉุกเฉินด้านความมั่นคง​ ขึ้น
ฐาน

ศูนย์บัญชาการของกอ.รมน. ภาค 4 ส่วนหน้า ตั้งอยู่ในค่ายสิรินธร ตำบลเขาตูม อำเภอยะรัง จังหวัดปัตตานี
เชิงอรรถ

↑  นายกรัฐมนตรีเป็นผู้อำนวยการโดยตำแหน่ง
↑  ผู้บัญชาการทหารบกเป็นรองผู้อำนวยการโดยตำแหน่ง
↑  เสนาธิการทหารบกเป็นเลขาธิการโดยตำแหน่ง
แหล่งข้อมูลอื่น

เว็บไซต์ กอ.รมน. เก็บถาวร 2018-11-25 ที่ เวย์แบ็กแมชชีน
เว็บไซต์ ส่วนงานมวลชนและกิจการพิเศษ กอ.รมน. เก็บถาวร 2018-11-10 ที่ เวย์แบ็กแมชชีน
| ด ค ก หน่วยสืบราชการลับของประเทศไทย |
| --- | --- |
สำนักนายกรัฐมนตรี:  สำนักข่าวกรองแห่งชาติ (NIA)  กองอำนวยการรักษาความมั่นคงภายในราชอาณาจักร (ISOC) 
กระทรวงกลาโหม:  ศูนย์รักษาความปลอดภัย (AFSC)  ข่าวกรองทางทหาร (DJI) 
องค์กรตำรวจ:  กองปราบปราม (CSD)  กองบัญชาการตำรวจสันติบาล (SBB) 
กระทรวงยุติธรรม:  กรมสอบสวนคดีพิเศษ (DSI)  คณะกรรมการป้องกันและปราบปรามยาเสพติด (ONCB) 
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานส่งเสริมวิสาหกิจเพื่อสังคม • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
ตำบลอิสาณ

| ตำบลอิสาณ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Isan
ทางหลวงแผ่นดินหมายเลข 218 ในเขตตำบลอิสาณ ฝั่งขาออกจากตัวเมืองบุรีรัมย์
ประเทศ: ไทย
จังหวัด: บุรีรัมย์
อำเภอ: เมืองบุรีรัมย์
พื้นที่
 • ทั้งหมด: 36.899 ตร.กม. (14.247 ตร.ไมล์)
ประชากร (2563)
 • ทั้งหมด: 21,116 คน
 • ความหนาแน่น: 572.26 คน/ตร.กม. (1,482.1 คน/ตร.ไมล์)
รหัสไปรษณีย์ : 31000
รหัสภูมิศาสตร์: 310102
 ส่วนหนึ่งของสารานุกรมประเทศไทย
อิสาณ เป็นตำบลในเขตเทศบาลนครบุรีรัมย์
ภูมิศาสตร์

ตำบลอิสาณมีอาณาเขตติดต่อดังนี้
ทิศเหนือ ติดต่อกับตำบลชุมเห็ด
ทิศตะวันออก ติดต่อกับตำบลในเมือง
ทิศใต้ ติดต่อกับตำบลสวายจีก
ทิศตะวันตก ติดต่อกับตำบลกระสังและตำบลหนองตาด
ลักษณะภูมิประเทศโดยทั่วไป ตำบลอิสาณมีลักษณะพื้นที่ราบสูงโดยอยู่สูงกว่าระดับน้ำทะเลประมาณ 150–180 เมตร พื้นที่โดยทั่วไปใช้ประโยชน์ทางเกษตรกรรม สมรรถนะดินตำบลอิสาณ เกิดจากตะกอนเก่าลำน้ำ เป็นดินลึก มีการระบายน้ำผ่านได้เร็วถึงปานกลาง เนื้อดินเป็นดินร่วนปนทราย ดินร่วน หรือดินเหนียวปนทราย เหมาะสมสำหรับการทำนาและปศุสัตว์
แม่น้ำที่สำคัญ ได้แก่
ลำห้วยชุมเห็ด ไหลผ่นทางทิศตะวันตกไปทางทิศตะวันออก โดยไหลผ่านหมู่ที่ 5, 9, 11
ลำห้วยจระเข้มาก ไหลผ่านทางทิศตะวันตกไปทางทิศตะวันออก โดยไหลผ่านหมู่ที่ 1, 3, 7, 14, 9, 15
การแบ่งเขตการปกครอง

ตำบลอิสาณแบ่งเขตการปกครองออกเป็น 18 ชุมชน คือ
ชุมชนโคกวัด
ชุมชนโคกใหญ่
ชุมชนโคกหัวช้าง
ชุมชนไทยเจริญ
ชุมชนหนองโพรง
ชุมชนโคกสะอาด
ชุมชนห้วย
ชุมชนหนองแปบ
ชุมชนยาง
ชุมชนหัวลิง
ชุมชนศรีสุข
ชุมชนไผ่น้อย
ชุมชนโคกขุนสมาน
ชุมชนสวนครัว
ชุมชนศิลาชัย
ชุมชนโคกมะกอก
ชุมชนหินลาด
ชุมชนทรัพย์สมบูรณ์
สถานศึกษา

โรงเรียนประถมศึกษา 5 แห่ง ได้แก่
โรงเรียนเสนศิริอนุสรณ์
โรงเรียนบ้านโคกสะอาดวิทยาคาร
โรงเรียนบ้านโคกวัด
โรงเรียนคงชัยสิทธิ์วิทยา
โรงเรียนประกาศธรรมคุณวิทยา
โรงเรียนอาชีวศึกษา 2 แห่ง ได้แก่
โรงเรียนเบญจเทคโน
วิทยาลัยเกษตรและเทคโนโลยี
แหล่งข้อมูลอื่น

เว็บไซต์เทศบาลตำบลอิสาณ
| ด ค กองค์กรปกครองส่วนท้องถิ่นระดับล่างในจังหวัดบุรีรัมย์ |
| --- | --- | --- |
| เทศบาลนคร |  บุรีรัมย์  |  |
| เทศบาลเมือง |  ชุมเห็ด  นางรอง  |  |
| เทศบาลตำบล |  กระสัง  โกรกแก้ว  เขาคอก  คูเมือง  แคนดง  โคกขมิ้น  โคกม้า  โคกเหล็ก  จันดุม  จันทบเพชร  ชำนิ  ดอนมนต์  ดอนอะราง  ตลาดนิคมปราสาท  ตาจง  ถาวร  ทะเมนชัย  ทุ่งแสงทอง  นาโพธิ์  โนนเจริญ  โนนดินแดง  โนนสุวรรณ  บ้านกรวด  บ้านกรวดปัญญาวัฒน์  บ้านด่าน  บ้านบัว  บ้านใหม่ไชยพจน์  บึงเจริญ  ประโคนชัย  ตำบลปราสาท (อำเภอบ้านกรวด)  ตำบลปราสาท (อำเภอบ้านด่าน)  ปะคำ  พนมรุ้ง  พลับพลาชัย  พุทไธสง  ยายแย้มวัฒนา  ละหานทราย  ลำปลายมาศ  ศรีสตึก  ศาลเจ้าพ่อขุนศรี  สตึก  สองชั้น  สะแก  สามแวง  สำโรงใหม่  แสลงโทน  หนองกี่  หนองตะครอง  หนองตาด  หนองเต็ง  หนองปล่อง  หนองไม้งาม  หนองแวง  หนองหงส์  หลักเขต  ห้วยราช  ห้วยหิน  หินเหล็กไฟ  อุดมธรรม  |  |
| องค์การบริหารส่วนตำบล |  กระสัง (อำเภอเมืองบุรีรัมย์)  กระสัง (อำเภอสตึก)  กลันทา  กันทรารมย์  ก้านเหลือง  กู่สวนแตง  เขาดินเหนือ  คูเมือง  แคนดง  โคกกลาง  โคกตูม  โคกมะขาม  โคกมะม่วง  โคกย่าง  โคกล่าม  โคกว่าน  โคกสนวน  โคกสว่าง  โคกสะอาด  โคกสูง  จรเข้มาก  เจริญสุข  ช่อผกา  ชุมแสง (อำเภอกระสัง)  ชุมแสง (อำเภอนางรอง)  ชุมแสง (อำเภอสตึก)  ดงพลอง  ดงอีจาน  ดอนกอก  แดงใหญ่  ตลาดโพธิ์  ตะโกตาพิ  ตาเสา  ตูมใหญ่  ถนนหัก  ถลุงเหล็ก  ทรัพย์พระยา  ทองหลาง  ทะเมนชัย  ท่าโพธิ์ชัย  ท่าม่วง  ทุ่งกระตาดพัฒนา  ทุ่งกระเต็น  ทุ่งจังหัน  ทุ่งวัง  ไทยเจริญ  ไทยสามัคคี  นางรอง  นาโพธิ์  นิคม  โนนขวาง  โนนดินแดง  โนนสุวรรณ  บัวทอง  บ้านคู  บ้านจาน  บ้านดู่  บ้านตะโก  บ้านไทร  บ้านปรือ  บ้านเป้า  บ้านแพ  บ้านยาง (อำเภอพุทไธสง)  บ้านยาง (อำเภอเมืองบุรีรัมย์)  บ้านยาง (อำเภอลำปลายมาศ)  บ้านแวง  บ้านสิงห์  บุกระสัง  บุโพธิ์  ประโคนชัย  ประทัดบุ  ปะเคียบ  ปังกู  ป่าชัน  ผไทรินทร์  พรสำราญ  พระครู  พุทไธสง  ไพศาล  มะเฟือง  เมืองแก  เมืองไผ่ (อำเภอกระสัง)  เมืองไผ่ (อำเภอหนองกี่)  เมืองฝาง  เมืองฝ้าย  เมืองแฝก  เมืองโพธิ์  เมืองยาง  เย้ยปราสาท  ร่อนทอง  ละลวด  ละเวี้ย  ละหานทราย  ลำดวน  ลำไทรโยง  ลำนางรอง  ลุมปุ๊ก  วังเหนือ  ศรีภูมิ  ศรีสว่าง  สนวน  สนามชัย  ส้มป่อย  สระแก้ว  สระทอง  สระบัว  สวายจีก  สองห้อง  สะแกซำ  สะแกโพรง  สะเดา (อำเภอนางรอง)  สะเดา (อำเภอพลับพลาชัย)  สายตะกู  สำโรง  สี่เหลี่ยม  สูงเนิน  เสม็ด  เสาเดียว  แสลงพัน  หนองกง  หนองกะทิง  หนองขมาร  หนองคู  หนองชัยศรี  หนองโดน  หนองไทร  หนองบอน  หนองบัว  หนองบัวโคก  หนองโบสถ์  หนองยายพิมพ์  หนองเยือง  หนองแวง  หนองโสน  หนองใหญ่  ห้วยราช  ห้วยสำราญ  หัวถนน  หัวฝาย  หายโศก  หินโคน  หินลาด  หินเหล็กไฟ  หูทำนบ  อีสานเขต  |  |
โรงพยาบาลค่ายสุรศักดิ์มนตรี

| โรงพยาบาลค่ายสุรศักดิ์มนตรี |
| --- | --- |
Fort Surasakmontri Hospital
ประเภท: โรงพยาบาลทหาร
ที่ตั้ง: เลขที่ 1 ถนนพหลโยธิน ตำบลพิชัย อำเภอเมืองลำปาง จังหวัดลำปาง 52000
ข้อมูลทั่วไป
ก่อตั้ง: พ.ศ. 2445
สังกัด: กระทรวงกลาโหม
รับรอง: r3
ผู้อำนวยการ: พันเอก นายแพทย์ อรรณพ ธรรมลักษมี
จำนวนเตียง: 80 เตียง
เว็บไซต์: www.surasakhospital.mi.th
โรงพยาบาลค่ายสุรศักดิ์มนตรี เป็นโรงพยาบาลทหาร ขนาด 80 เตียง ในสังกัดค่ายสุรศักดิ์มนตรี ตั้งอยู่ที่ เลขที่ 1 ถนนพหลโยธิน ตำบลพิชัย อำเภอเมืองลำปาง จังหวัดลำปาง ผู้อำนวยการโรงพยาบาลคนปัจจุบันคือ พันเอก นายแพทย์ อรรณพ ธรรมลักษมี
พระกริ่งปวเรศ

พระกริ่ง พ.ศ. 2395–2411
พระกริ่งปวเรศ ปางหมอยา ศิลปะรัตนโกสินทร์ ออกแบบโดย ช่างสิบหมู่
พระกริ่งปวเรศ
พระกริ่งปวเรศ เป็นพระกริ่งที่สมเด็จพระมหาสมณเจ้า กรมพระยาปวเรศวริยาลงกรณ์โปรดให้พระยาเวียงในนฤบาลสร้างขึ้น มีพระพุทธรูปลักษณะ ปางหมอยา เป็นชื่อเรียกพระกริ่งที่สร้างโดยฝีมือของช่างสิบหมู่ หรือ ช่างหลวง ตั้งแต่ พ.ศ. 2382–2434 ในอาณาจักรพระเครื่องรางที่นับถือว่ามีอานุภาพขลังศักดิ์สิทธิ์เป็นที่รู้จักแพร่หลายในหมู่นักนิยมพระเครื่องตั้งแต่ในสมัยรัชกาลที่ 4 สืบมาถึงปัจจุบัน มีราคาซื้อขายสูงที่สุดในประเภทพระโลหะ การสร้างมีพิธีพระพุทธาภิเษก และมีพิธีโหร พิธีพราหมณ์ และพิธีบวงสรวงอัญเชิญเทพเทวาพระเบื้องบนมาช่วยร่วมพิธีกรรมต่าง ๆ
ที่มา

พระพุทธรูปที่จัดว่าเป็นพระเครื่องในช่วงแรกนี้มีทั้งทำจากดินและจากโลหะ แต่พระที่ใช้โลหะเป็นวัสดุในการสร้างและเมื่อเขย่าแล้วจะมีเสียงดังกริ่ง ๆ ที่เรียกกันว่า พระกริ่ง ได้รับการยอมรับและศรัทธาในสังคมมากกว่า ได้กล่าวโดยกรมพระยาดำรงราชานุภาพ อาจเนื่องจากรูปแบบของพระกริ่งนั้นคือ พระไภษัชยคุรุ ในหนังสือตำนานพุทธเจดีย์ว่า พระกริ่งที่สร้างขึ้นทุกองค์เป็นพระไภษัชยคุรุไวฑูรยประภาตถาคตทั้งสิ้น และความเชื่อที่ว่าพระไภษัชยคุรุนั้น มีอำนาจพุทธานุภาพทำให้ผู้ที่บูชาหายจากความเจ็บป่วยไข้และพ้นภัยจากอันตรายทั้งปวง การสร้างพระกริ่งที่เป็นพระไภษัชยคุรุไวฑูรยประภาตถาคตขนาดเล็กขึ้นเพื่ออาศัยบารมีของพระไภษัชยคุรุนี้ ช่วยขจัดภยันตรายต่าง ๆ และให้ผู้ที่พกพาติดตัวระหว่างเดินทางปลอดภัยจากอันตรายทั้งปวงจากที่พกติดตัว จึงเป็นมูลเหตุที่สำคัญในการนับถือพระกริ่งเป็นเสมือนเครื่องรางและนำติดตัว กล่าวได้ว่า พระกริ่งปวเรศ เป็น พระกริ่งรุ่นแรก ที่สร้างขึ้นในสมัยรัตนโกสินทร์ อีกทั้งยังมีส่วนส่งเสริมให้เกิดความนิยมสร้างพระพุทธปฏิมาในลักษณะ พระกริ่ง ในเวลาต่อมาอย่างแพร่หลายได้รับความนิยม ศรัทธา สูงสุดในวงการซื้อขายที่ถือเป็นสุดยอดพระกริ่ง การสร้างเป็นพิธีกรรมของราชสำนักบุคคลทั่ว ๆ ไปย่อมไม่มีโอกาสได้พบเห็นจำนวนการสร้างเกือบทั้งหมดบรรจุกรุที่วัดพระแก้ว ไม่ทราบจำนวนการสร้างที่แน่ชัดจึงถือเป็นของหายากและเป็นที่สุดของพระกริ่งปวเรศ
ประวัติการสร้างพระกริ่งปวเรศ

พระกริ่งในสมัยรัตนโกสินทร์เริ่มสร้างที่มีความโดดเด่นมากในยุคสมัยของพระบาทสมเด็จพระนั่งเกล้าเจ้าอยู่หัว พ.ศ. 2382 จัดได้ว่าเป็นพระกริ่งยุคเริ่มบุกเบิกและมีพลังพุทธนุภาพแรงที่สุด พระกริ่งปวเรศเริ่มมีชื่อเสียงในวงแคบ ๆ ตั้งแต่สมัยรัชกาลที่ 4 เป็นต้นมาถึงยุคของรัชกาลที่ 5 พระกริ่งที่โด่งดังในอดีตล้วนแต่เป็นพระกริ่งที่ สมเด็จพระพุฒาจารย์ (โต พฺรหฺมรํสี) ร่วมอธิษฐานจิต เนื่องจากพระกริ่ง และพระกริ่งปวเรศมีจำนวนการสร้างมากแต่จำนวนเกือบทั้งหมดถูกเก็บรักษาไว้ในกรุของวัดพระแก้ว (วัดพระศรีรัตนศาสดาราม) ทำให้บุคคลทั่ว ๆ ไปในยุคหลังสมัยรัชกาลที่ 5 แทบไม่เคยพบเห็นและรู้จัก
ภาพรวมของพระกริ่งปวเรศแบ่งออกเป็น 5 ยุค ดังต่อไปนี้
พระกริ่งปวเรศและพระเครื่องวังหน้า ยุคที่ 1 เริ่มตั้งแต่ พ.ศ. 2394 ถึง พ.ศ. 2408 ในสมัยของ รัชกาลที่ 4 มีพระบาทสมเด็จพระปิ่นเกล้าเจ้าอยู่หัว (พระบาทสมเด็จฯปวเรศ), ตำแหน่ง วังหน้าและ สมเด็จพระพุฒาจารย์ (โต พฺรหฺมรํสี) ร่วมอธิษฐานจิต
พระกริ่งปวเรศและพระเครื่องวังหน้า ยุคที่ 2 เริ่มตั้งแต่ พ.ศ. 2408 ถึง พ.ศ. 2411 ในสมัยของ รัชกาลที่ 4 ตำแหน่ง วังหน้า ว่างเว้น และ สมเด็จพระพุฒาจารย์ (โต พฺรหฺมรํสี) ร่วมอธิษฐานจิต
พระกริ่งปวเรศและพระเครื่องวังหน้า ยุคที่ 3 เริ่มตั้งแต่ พ.ศ. 2411 ถึง พ.ศ. 2415 ในสมัยของ รัชกาลที่ 5 กรมพระราชวังบวรวิไชยชาญ ตำแหน่ง วังหน้าองค์สุดท้าย และ สมเด็จพระพุฒาจารย์ (โต พฺรหฺมรํสี) ร่วมอธิษฐานจิต
พระกริ่งปวเรศและพระเครื่องวังหน้า ยุคที่ 4 เริ่มตั้งแต่ พ.ศ. 2415 ถึง พ.ศ. 2428 ในสมัยของ รัชกาลที่ 5 กรมพระราชวังบวรวิไชยชาญ ตำแหน่ง วังหน้าองค์สุดท้าย
พระกริ่งปวเรศและพระเครื่องวังหน้า ยุคที่ 5 เริ่มตั้งแต่ พ.ศ. 2428 ถึง พ.ศ. 2435 ในสมัยของ รัชกาลที่ 5 สมเด็จพระมหาสมณเจ้า กรมพระยาปวเรศวริยาลงกรณ์ เนื่องจากไม่มีตำแหน่งวังหน้า ผู้ที่มีอาวุโสของพระญาติวังหน้า จึงได้มีบทบาทสำคัญยุคสุดท้ายของพระกริ่งวังหน้าในยุคที่ 5
ความเชื่อและคตินิยม

สำหรับความเชื่อในเรื่อง เครื่องราง ของคนไทย มีมาแต่ครั้งโบราณ ดังจะเห็นได้ในวรรณกรรมที่มีการกล่าวถึงอยู่เสมอ ๆ โดยเฉพาะ เครื่องราง ที่นักรบใช้ติดตัวในยามออกศึกสงคราม เพื่อเป็นเครื่องยึดเหนี่ยวจิตใจให้ห้าวหาญไม่เกรงกลัวข้าศึก โดยเชื่อกันว่า เครื่องราง ที่สร้างขึ้นด้วยวิชาไสยศาสตร์ชั้นสูง โดยพระเกจิอาจารย์ผู้มีวิชาอาคมอันเข้มขลัง จะสามารถช่วยคุ้มครองป้องกันภัยรอบตัวได้เป็นอย่างดี
ปัจจุบันนิยมนำมาห้อยคอเป็นเครื่องรางสำหรับคุ้มครองป้องกันและเพื่อความเจริญรุ่งเรืองในชีวิต
อาราธนาทำ น้ำมนต์ เมื่อเวลาเรารู้สึกดวงไม่ดี มีเคราะห์ หรือเจ็บป่วย นำพระกริ่งปวเรศ หรือพระกริ่ง (องค์แทนพระพุทธเจ้าไภษัชยคุรุไวฑูรย์ประภาสพุทธเจ้า) อาราธนาบารมีของพระองค์ท่านทำน้ำพระพุทธมนต์ ดื่ม รด อาบ กินเพื่อความสวัสดี มีชัยปราศจากโรคภัยและกำจัดปัดเป่าอัปมงคล อันตราย ภัยพิบัติต่าง ๆ
มวลสารพระกริ่งปวเรศ

สมเด็จพระสังฆราชเจ้า กรมหลวงวชิรญาณวงศ์ วัดบวรนิเวศวิหาร สมเด็จพระสังฆราชพระองค์ที่ 13 เคยมีดำรัสถึงเรื่องพระกริ่งปวเรศนี้ว่า ตำราการสร้างพระกริ่งและตำรามงคลโลหะ ที่มีมาแต่โบราณสืบค้นได้ถึงสมัยสมเด็จพระพนรัตนวัดป่าแก้ว ท่านอาจารย์ตรียัมปวาย ได้กล่าวถึงเรื่องพระกริ่งปวเรศไว้ดังนี้ "พระกริ่งปวเรศที่คนโบราณเขานิยมกันนั้น มีอยู่เนื้อเดียว คือเนื้อนวโลหะผิวกลับดำ เมื่อขัดเนื้อในจะเป็นสีจำปาเทศ และเมื่อทิ้งไว้ถูกกับอากาศจะกลับดำอีกครั้งหนึ่งในเวลาไม่นาน เนื้อนวโลหะ ประกอบไปด้วย โลหะ 9 อย่างได้แก่ ทองคำ เงิน ทองแดง จ้าวน้ำเงิน(พลวง) เหล็กละลายตัว ชิน(ตะกั่ว+ดีบุก) ตะกั่วน้ำนม ปรอท สังกะสี
บรรณานุกรม

ตำนานพระพุทธเจดีย์, กรมพระยาดำรงราชานุภาพ. ศิลปาปรรณาคาร โรงพิมพ์ รุ่งวัฒนา ธนบุรี ,2513
ตำนานวัดบวรนิเวศ หน้า 147 วัดบวรนิเวศ
จดหมายเหตุพระราชกิจรายวันในรับกาลที่ 5 พ.ศ. 2411-2416 สำนักนายกรัฐมนตรีคณะกรรมการเผยแพร่เอกสารประวัติศาสตร์ จัดพิมพ์เผยแพร์ พ.ศ. 2516 หน้า 121-129
บรรณานุกรมหอสมุดแห่งชาติ มหามกุฏราชวิทยาลัย หน้า 5 วรรค 2 หอสมุดแห่งชาติ
สุดยอด เครื่องรางของขลังไทย, สำนักพิมพ์คเณศ์พรจำหน่ายและจัดทำ, 18 ก.พ. 2008 หน้า 3 - 5
หนังสือพระสมเด็จโต เล่ม 1, ตรียัมปวาย, 2495
X-ray Fluorescence Spectrometer EDX720, SHIMADZU, Energy Dispersive, 2010
แสง มนวิทูร, ผู้แปล, คัมภีร์ลลิตวิสตระ: พระพุทธประวัติฝ่ายมหายาน, ตอนที่ 1 อัธยายที่ 1(พระนคร: กรมศิลปากร, 2512).
มอนต์ จันทนากร, ทำเนียบพระกริ่ง พระชัยวัฒน์ (กรุงเทพฯซ นครช่างการพิมพ์, 2527).
ไภษัชยคุรุไวฑูรยประภาตถาคตปูรวปณิธานสูตร และ ไภษัชยคุรุไวฑูรยประภาสัปตพุทธปูรวปณิธานวิเศษสูตร แปลจากภาษาจีนสู่ภาษาไทยโดยพระวิศวภัทร เซี่ยเกี๊ยก วัดเทพพุทธาราม, เซียนฮุดยี่, อ.เมือง จ.ชลบุรี
ดูเพิ่ม

วัตถุมงคล (ความหมายโดยรวม)
จุมพล มั่นหมาย

| จุมพล มั่นหมาย |
| --- | --- |
เกิด: 23 กันยายน พ.ศ. 2493 จังหวัดลำปาง ประเทศไทย
เสียชีวิต: 1 พฤศจิกายน พ.ศ. 2565 (72 ปี) กรุงเทพมหานคร ประเทศไทย
ชื่ออื่น: จุ๋ม
ศิษย์เก่า: โรงเรียนสวนกุหลาบวิทยาลัย  โรงเรียนตำรวจนครบาล   โรงเรียนนายร้อยตำรวจ   สถาบันบัณฑิตพัฒนบริหารศาสตร์   วิทยาลัยป้องกันราชอาณาจักร
มีชื่อเสียงจาก: ผู้ต้องหาคดีพื้นที่ป่าอุทยานแห่งชาติทับลานและประพฤติชั่วร้ายแรง )
สถานะทางคดี: พ้นโทษ
คู่สมรส: ฐนกร มั่นหมาย
บิดามารดา: พล.ต.ท.จุฑา มั่นหมาย (บิดา) ขวัญใจ มั่นหมาย (มารดา)
จุมพล มั่นหมาย เป็นอดีตรองเลขาธิการพระราชวัง อดีตรองผู้บัญชาการตำรวจแห่งชาติ กำกับดูแลงานด้านนครบาล อดีตผู้ตรวจสอบกิจการสหกรณ์ออมทรัพย์พระราชทานในสมเด็จพระบรมโอรสาธิราชฯ สยามมกุฎราชกุมารอดีต ที่ปรึกษากิตติมศักดิ์นิตยสาร Cop's Magazine
ประวัติ

จุมพล มั่นหมาย เกิดเมื่อวันที่ 23 กันยายน พ.ศ. 2493 ที่ตำบลเวียงเหนือ อำเภอเมืองลำปาง จังหวัดลำปาง เป็นบุตรชายของ พลตำรวจโท จุฑา และขวัญใจ มั่นหมาย จบการคึกษาระดับมัธยมจากโรงเรียนสวนกุหลาบวิทยาลัยรุ่นที่  82, โรงเรียนตำรวจนครบาลรุ่น 34 , โรงเรียนนายร้อยตำรวจสามพรานรุ่นที่ 26 รุ่นเดียวกับ ดร.ทักษิณ ชินวัตร นายกรัฐมนตรีคนที่ 23 ของไทย ศึกษาเพิ่มเติม สาขาพัฒนาบริหารศาสตรมหาบัณฑิต สถาบันบัณฑิตพัฒนบริหารศาสตร์ (นิด้า), หลักสูตรบริหารงานตำรวจชั้นสูง รุ่นที่ 15, วิทยาลัยป้องกันราชอาณาจักร รุ่นที่ 4212
สุขภาพและการเสียชีวิต

จุมพลเสียชีวิตอย่างสงบจากอาการปอดติดเชื้อ ด้วยในวัย 72 ปี ได้หลังเข้ารักษาตัวที่ โรงพยาบาลศิริราช มาร่วม 2 เดือน กระทั่งอาการทรุดลง และเสียชีวิตเมื่อคืนวันที่ 1 พฤศจิกายน พ.ศ. 2565 เมื่อเวลาประมาณ 00.38 น. เพื่อเตรียมทำพิธีทางศาสนา ได้จัดพิธีรดน้ำศพในวันที่ 2 พฤศจิกายน พ.ศ. 2565 เวลา 16.00 น. ณ ศาลาบุพการีอนุสรณ์ วัดพระศรีมหาธาตุวรมหาวิหาร เขตบางเขน โดยมี พันตำรวจเอก ศิววงศ์ ดำรงสัจจ์ศิริผู้กำกับการกองกำกับการ 3 กองบังคับการปฏิบัติการพิเศษ เข้าร่วมในพิธีรดน้ำศพ ในการนี้ พลอากาศเอก สถิตย์พงษ์ สุขวิมล พลตำรวจเอก ต่อศักดิ์ สุขวิมล ทักษิณ ชินวัตร และ พลตำรวจโท อัคราเดช พิมลศรี ผู้บัญชาการตำรวจภูธร ภาค 6 ส่งพวงหรีดเข้าร่วมในพิธี
ส่วนกำหนดการสวดพระอภิธรรมในวันที่ 2 - 8 พฤศจิกายน พ.ศ. 2565 เวลา 17.30 น. และ 18.30 น. และมีพิธีฌาปนกิจในวันที่ 9 พฤศจิกายน พ.ศ. 2565 เวลา 17.00 น.
รับราชการ

จุมพล มั่นหมาย เริ่มต้นชีวิตราชการจากการเป็นตำรวจตระเวนชายแดน (ตชด.) ที่อำเภออรัญประเทศ ก่อนที่จะย้ายเข้าสู่พื้นที่นครบาล ในตำแหน่ง สารวัตรป้องกันปราบปราม สถานีตำรวจนครบาลบางซื่อ (สวป.สน.บางซื่อ) จากนั้นย้ายไปอยู่กองปราบปราม จนเป็นรองผู้บังคับการปราบปราม (ผบก.ป.)
หลังจากได้รับพระราชทานยศ พลตำรวจตรี (พล.ต.ต.) แล้วจุมพล มั่นหมายเลื่อนจากผู้บังคับการตำรวจภูธรจังหวัดนนทบุรี เป็นผู้ช่วยผู้บัญชาการตำรวจภูธรภาค 1  (ผช.ผบช.ภ.1) และได้รับพระราชทานยศ พลตำรวจโท (พล.ต.ท.) แล้วเลื่อนเป็นผู้บัญชาการตำรวจภูธรภาค 3 (ผบช.ภ.3) ก่อนที่จะย้ายมาดูแลงานด้านการข่าวและปราบปราม ด้วยการเป็นผู้บัญชาการตำรวจสันติบาล และได้ใกล้ชิดกับการเมืองมากขึ้น ด้วยการเป็นรักษาการ ผู้อำนวยการสำนักข่าวกรองแห่งชาติ , ผู้อำนวยการสำนักข่าวกรองแห่งชาติ คนที่ 12 (มาปฏิบัติราชการที่สำนักนายกรัฐมนตรี ตั้งแต่วันที่ 21 กันยายน พ.ศ. 2549 ตามคำสั่งของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข) , ที่ปรึกษานายกรัฐมนตรีฝ่ายข้าราชการประจำ (นักบริหาร 11) , ที่ปรึกษา (สบ 10) (ทำหน้าที่หัวหน้าที่ปรึกษาด้านความมั่นคง) สำนักงานตำรวจแห่งชาติ และรองผู้บัญชาการตำรวจแห่งชาติ
ผลงานที่สำคัญ ๆ ที่ปรากฏเป็นข่าวที่เคยผ่านมาแล้ว เช่น คดีเพชรซาอุ, คดีฆ่า 2 แม่ลูกครอบครัวศรีธนะขันธ์, คดีสังหารนายแสงชัย สุนทรวัฒน์ ผู้อำนวยการองค์การสื่อสารมวลชนแห่งประเทศไทย (อ.ส.ม.ท.) เป็นต้น
ในปี พ.ศ. 2552 จุมพล มั่นหมาย ถูกจับตาว่าอาจจะได้เป็นผู้บัญชาการตำรวจแห่งชาติ ต่อจาก พล.ต.อ.พัชรวาท วงษ์สุวรรณ โดยมีชื่อถูกเสนอเคียงคู่มากับ พล.ต.อ.ปทีป ตันประเสริฐ และได้รับการสนับสนุนจากทางนายสุเทพ เทือกสุบรรณ รองนายกรัฐมนตรีดูแลด้านความมั่นคง, นายนิพนธ์ พร้อมพันธุ์ เลขาธิการนายกรัฐมนตรี และกลุ่มของทางนายเนวิน ชิดชอบด้วย แต่สุดท้ายนายอภิสิทธิ์ เวชชาชีวะ เลือกที่จะเสนอชื่อ พล.ต.อ.ปทีป แต่ไม่ได้รับความเห็นชอบจากคณะกรรมการตำรวจแห่งชาติ นายอภิสิทธ์จึงแต่งตั้ง พล.ต.อ.ปทีป เป็นรักษาการผู้บัญชาการตำรวจแห่งชาติ ยาวนานกระทั่งเกษียณอายุราชการ พร้อมกับจุมพล มั่นหมายในปี พ.ศ. 2553
ชีวิตส่วนตัว

ชีวิตส่วนตัวจุมพล มั่นหมาย มีฉายาที่สื่อมวลชนนิยมเรียกว่า "บิ๊กจุ๋ม" สมรสกับนางฐนกร มั่นหมาย  ด้านสังคม เคยได้รับการเลือกตั้งให้เป็นนายกสมาคมศิษย์เก่าสวนกุหลาบวิทยาลัย ในพระบรมราชูปถัมภ์
ปี พ.ศ. 2554 มีพระบรมราชโองการโปรดเกล้าฯ ให้บรรจุจุมพล มั่นหมาย กลับเข้ารับราชการเป็นข้าราชการพลเรือนในพระองค์ และแต่งตั้งให้ดำรงตำแหน่ง ประจำสำนักพระราชวังพิเศษ ตำแหน่งประเภทบริหาร ระดับสูง
วันที่ 23 กันยายน พ.ศ. 2559 ได้มีพระบรมราชโองการโปรดเกล้าฯ แต่งตั้งให้จุมพล มั่นหมายดำรงตำแหน่งรองเลขาธิการพระราชวังฝ่ายความมั่นคงและกิจกรรมพิเศษ